Paxta klasteri rahbari Toshloqqa hokim bo‘ldi

«O‘zbekiston Respublikasi Konstitutsiyasining 102-moddasiga hamda «Mahalliy davlat hokimiyati to‘g‘risida»gi O‘zbekiston Respublikasi Qonunining 2-moddasiga asosan, Jo‘raboyev Abduqahhor Abduvohidovich Toshloq tumani hokimi etib tayinlansin», deyiladi Farg‘ona viloyati hokimi qarorida.

Ma'lumot uchun, Abduqahhor Jo‘raboyev Farg‘ona viloyatidagi paxta to‘qimachilik klasteri tizimidagi «Expo Kolor Print tex» MChJ bosh direktori, Xalq deputatlari Farg‘ona viloyat Kengashidagi OʻzLiDeP deputatlik guruhi a'zosi hisoblanadi.
Bundan avvalroq, 2018 yil martidan buyon Toshloqqa rahbarlik qilib kelgan Shuhratjon Abdusalomov prezident ishtirokidagi yig‘ilish vaqtida ishdan olingani xabar qilingandi.